CELEX: 62012TN0031
Language: da
Date: 2012-01-23 00:00:00
Title: Sag T-31/12: Sag anlagt den 23. januar 2012 — Région Poitou-Charentes mod Kommissionen

14.4.2012   
            
            
               DA
            
            
               Den Europæiske Unions Tidende
            
            
               C 109/16
            
         Sag anlagt den 23. januar 2012 — Région Poitou-Charentes mod Kommissionen
   (Sag T-31/12)
   2012/C 109/37
   Processprog: fransk
   
      Parter
   
   
      Sagsøger: Région Poitou-Charentes (Poitiers, Frankrig) (ved advokat J. Capiaux)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens afgørelse af 18. november 2011, hvorved den afviste at afslutte det af Kommissionen iværksatte EF-initiativprogram INTERREG III B »Atlanterhavsområdet« 2000/2006 (henvisning: CCI No 2001 RG 16 0 PC 006), annulleres.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fem anbringender.
   
               1)
            
            
               Ifølge det første anbringende er Kommissionens afgørelse ulovlig, for så vidt som den person, der har underskrevet retsakten, ikke har dokumenteret at have fuldmagt til undertegnelse.
            
         
               2)
            
            
               Det andet anbringende vedrører tilsidesættelse af væsentlige formkrav, idet Kommissionen ikke har overholdt den ufravigelige frist, der er fastsat i artikel 37, stk. 1, i forordning nr. 1260/1999 (1), for at afgive en begrundelse for, at den anså sagsøgerens endelige rapport for at være utilfredsstillende.
            
         
               3)
            
            
               Det tredje anbringende vedrører følgende retlige fejl:
               
                           —
                        
                        
                           Kommissionen har foreholdt sagsøgeren, at denne har tilsidesat reglerne om godkendelse af den endelige rapport, hvorimod overvågningsudvalgets bestemmelser foreskrev en ordning med stiltiende godkendelse efter udløbet af en frist på ti dage.
                        
                     
                           —
                        
                        
                           Kommissionen har anført, at sagsøgeren skulle have skrevet rapporten på engelsk, selv om der ikke findes nogen regler om, at rapporten skal affattes på et andet sprog end det af forvaltningsmyndigheden anvendte (i dette tilfælde fransk) for at være gyldig.
                        
                     
         
               4)
            
            
               Ifølge det fjerde anbringende er den anfægtede afgørelse behæftet med en begrundelsesmangel.
            
         
               5)
            
            
               Det femte anbringende vedrører magtfordrejning, idet Kommissionen har taget hensyn til en omstændighed uden interesse for Fællesskabet i forbindelse med sin afvisning af at afslutte det omhandlede initiativprogram.
            
         
      (1)  Rådets forordning (EF) nr. 1260/1999 af 21.6.1999 om vedtagelse af generelle bestemmelser for strukturfondene, EFT L 161, s. 1.